กรุณาสรุปบทความ กรณีศึกษาคำพิพากษาศาลฎีกาที่ 4974/2553
กรณีศึกษา : อัยการบรรยายฟ้องวันเวลากระทำความผิดในอนาคต แม้จำเลยรับสารภาพ ศาลก็ลงโทษไม่ได้
-
คำพิพากษาศาลฎีกาที่ 4974/2553
ส่งเสริมตุลาการ
        คู่กรณี
โจทก์
        พนักงานอัยการจังหวัดชลบุรี
จำเลย
        นายภาพ แฮะประโคน
-
กฎหมายที่เกี่ยวข้อง
        ประมวลกฎหมายวิธีพิจารณาความอาญา
        (มาตรา 158 (5))
        บรรยายฟ้อง
-
ข้อมูลย่อ
        โจทก์บรรยายฟ้องว่า ตามวันเวลาและภายหลังเกิดเหตุลักทรัพย์ตามฟ้อง
ข้อ 1 คือวันที่ 6 ธันวาคม 2547 ถึงวันเวลาในฟ้องข้อ 2 คือวันที่ 6 ธันวาคม
2548 อันเป็นวันที่จำเลยถูกจับกุมได้พร้อมทรัพย์ของกลางที่ถูกคนร้ายลักไป
จำเลยได้กระทำความผิดฐานรับของโจร เมื่อโจทก์ยื่นฟ้องวันที่ 1 มิถุนายน 2548
จึงเป็นการกล่าวหาว่าจำเลยอาจกระทำความผิดภายหลังวันที่โจทก์ฟ้อง เป็นคำฟ้อง
ที่ไม่ชัดแจ้งเพียงพอที่จะทำให้จำเลยเข้าใจข้อหาและต่อสู้คดีได้ถูกต้อง การที่จำเลย
ให้การรับสารภาพว่ากระทำความผิดฐานรับของโจร จึงเป็นการรับสารภาพตามฟ้อง
ที่ไม่ชอบ
คำพิพากษาศาลฎีกาที่ 4974/2553 โจทก์ฟ้องร้องต่อศาลหลังเกิดเหตุลักทรัพย์ในวันที่ 6 ธันวาคม 2547 โดยจำเลยถูกจับกุมได้พร้อมทรัพย์ของกลางที่ถูกคนร้ายลักไปในวันที่ 6 ธันวาคม 2548 ซึ่งจำเลยได้กระทำความผิดฐานรับของโจร ทว่าอัยการฝ่ายโจทก์กลับยื่นฟ้องลงรายละเอียดเป็นวันที่ 1 มิถุนายน 2548 จึงถือเป็นการกล่าวหาว่าจำเลยอาจกระทำความผิดภายหลังวันเกิดเหตุ เป็นคำฟ้องที่ไม่ชัดแจ้งเพียงพอจะทำให้จำเลยเข้าใจข้อหาและต่อสู้คดีได้ถูกต้อง แม้จำเลยให้การรับสารภาพว่ากระทำความผิดฐานรับของโจร จึงเป็นการรับสารภาพตามฟ้องที่ไม่ชอบ ทำให้ศาลไม่สามารถลงโทษได้
ประมวลกฎหมายวิธีพิจาณาความอาญา(วิอาญา),คำพิพากษาศาลฎีกา,ความรู้พื้นฐานกฏหมาย